Title: กฎกระทรวงกำหนดหลักเกณฑ์และวิธีการบรรจุบุคคลเข้ารับราชการเป็นข้าราชการทหารและการให้ได้รับเงินเดือน (ฉบับที่ 3) พ.ศ. 2551

กฎกระทรวง

กฎกระทรวง
กำหนดหลักเกณฑ์และวิธีการบรรจุบุคคลเข้ารับราชการ
เป็นข้าราชการทหารและการให้ได้รับเงินเดือน
(ฉบับที่ ๓)
พ.ศ.
๒๕๕๑

อาศัยอำนาจตามความในมาตรา ๑๐ และมาตรา ๑๙
แห่งพระราชบัญญัติระเบียบข้าราชการทหาร พ.ศ. ๒๕๒๑
รัฐมนตรีว่าการกระทรวงกลาโหมออกกฎกระทรวงไว้ ดังต่อไปนี้

ข้อ ๑[๑]
 กฎกระทรวงนี้ให้ใช้บังคับตั้งแต่วันที่ ๑
ตุลาคม พ.ศ. ๒๕๕๐ เป็นต้นไป

ข้อ ๒
 ให้ยกเลิกตารางเทียบชั้นเงินเดือนแต่ละระดับที่ข้าราชการทหารจะได้รับเมื่อได้รับแต่งตั้งให้ดำรงตำแหน่งท้ายกฎกระทรวงกำหนดหลักเกณฑ์และวิธีการบรรจุบุคคลเข้ารับราชการเป็นข้าราชการทหารและการให้ได้รับเงินเดือน
พ.ศ. ๒๕๔๙
ซึ่งแก้ไขเพิ่มเติมโดยกฎกระทรวงกำหนดหลักเกณฑ์และวิธีการบรรจุบุคคลเข้ารับราชการเป็นข้าราชการทหารและการให้ได้รับเงินเดือน
(ฉบับที่ ๒) พ.ศ. ๒๕๔๙
และให้ใช้ตารางเทียบชั้นเงินเดือนแต่ละระดับที่ข้าราชการทหารจะได้รับเมื่อได้รับแต่งตั้งให้ดำรงตำแหน่งท้ายกฎกระทรวงนี้แทน

ให้ไว้
ณ วันที่ ๒๙ มกราคม พ.ศ. ๒๕๕๑
พลเอก
บุญรอด สมทัศน์
รัฐมนตรีว่าการกระทรวงกลาโหม

หมายเหตุ
:- เหตุผลในการประกาศใช้กฎกระทรวงฉบับนี้ คือ
เนื่องจากมีการปรับปรุงอัตราเงินเดือนข้าราชการโดยพระราชกฤษฎีกาการปรับอัตราเงินเดือนของข้าราชการ
(ฉบับที่ ๓) พ.ศ. ๒๕๕๐
ด้วยการปรับเพิ่มในอัตราร้อยละสี่เท่ากันทุกอัตราสำหรับข้าราชการทุกประเภท
สมควรปรับปรุงตารางเทียบชั้นเงินเดือนแต่ละระดับที่ข้าราชการทหารจะได้รับเมื่อได้รับแต่งตั้งให้ดำรงตำแหน่งให้สอดคล้องกันด้วย  จึงจำเป็นต้องออกกฎกระทรวงนี้

ปริยานุช/ผู้จัดทำ
๒๐
กุมภาพันธ์ ๒๕๕๑

[๑]
ราชกิจจานุเบกษา เล่ม ๑๒๕/ตอนที่ ๓๒ ก/หน้า ๘๕/๑๑ กุมภาพันธ์ ๒๕๕๑